OpenLLM-France/wikimedia huggingface dataset:
# Antalya Open

El Torneig de Antalya, conegut actualment com a Antalya Open, és un torneig tennístic professional que es disputa anualment a les pistes de gespa del Kaya Palazzo Belek de Belek, Antalya, Turquia. Pertany a les sèries 250 del circuit ATP.

## Història

El torneig es va crear l'any 2017 per apuntalar l'expansió dels torneigs sobre gespa utilitzats com a preparació del torneig de Wimbledon. Es va celebrar durant tres edicions fins que els seus drets van ser adquirits pel torneig celebrat a Mallorca per l'any 2020. A causa del desgavell provocat per la pandèmia per coronavirus i les mesures de seguretat aplicades a diferents països, l'ATP els va concedir una llicència extraordinària per l'any 2021, però sobre pista dura i a l'inici de temporada.

## Palmarès
### Individual masculí

| Any | Campió | Finalista | Resultat |
| 2021 | Alex de Minaur | Alexander Bublik | 2−0, retirada |
| 2020 | No celebrat | No celebrat | No celebrat |
| 2019 | Lorenzo Sonego | Miomir Kecmanović | 6−7(5), 7−6(5), 6−1 |
| 2018 | Damir Džumhur | Adrian Mannarino | 6−1, 1−6, 6−1 |
| 2017 | Yuichi Sugita | Adrian Mannarino | 6−1, 7−6(4) |

### Dobles masculins

| Any | Campions | Finalistes | Resultat |
| 2021 | Nikola Mektić Mate Pavić | Ivan Dodig Filip Polášek | 6−2, 6−4 |
| 2020 | No celebrat | No celebrat | No celebrat |
| 2019 | Jonathan Erlich Artem Sitak | Ivan Dodig Filip Polášek | 6−3, 6−4 |
| 2018 | Marcelo Demoliner Santiago González | Sander Arends Matwé Middelkoop | 7−5, 6−7(6), [10−8] |
| 2017 | Robert Lindstedt Aisam-Ul-Haq Qureshi | Oliver Marach Mate Pavic | 7−5, 4−1, retirada |

## Enllaços externs

* Web oficial Arxivat 2018-10-01 a Wayback Machine. (turc) (anglès)
* Perfil del torneig a l'ATP (anglès)
Antalya :
2017
2018
2019
2021 :
# Alció orellut de Sulawesi

Cittura cyanotis és una espècie d'ocell de la família dels alcedínids (Alcedinidae) i única espècie del gènere Cittura. Habita la selva humida del nord i est de Sulawesi.

## Taxonomia

Aquesta espècie ha estat classificada en dues subespècies:
* C. c. sanghirensis, Sharpe, 1868, que habita les illes Sangihe.
* C. c. cyanotis (Temminck, 1824), que habita Sulawesi i Lembeh.
Ambdues subespècies però, són considerades avui espècies de ple dret:
* alció orellut de les Sangihe (C. sanghirensis).
* alció orellut de Sulawesi (C. cyanotis) (sensu stricto).

## Referències

* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Alció orellut de les Sangihe

Lalció orellut de les Sangihe (Cittura sanghirensis) és una espècie d'ocell de la família dels alcedínids (Alcedinidae) sovint considerat una subespècie de l'alció orellut de Sulawesi.

## Hàbitat i distribució

Habita zones boscoses de les illes Sangihe.

## Referències

* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
# André Gustave Anguilé

André Gustave Anguilé (Libreville, 3 de març de 1920 - París, 23 de maig de 1999) va ser un polític i diplomàtic gabonès. Va ser ministre d'Afers Exteriors del seu país de 1960 a 1961 i també va ser ministre de finances públiques de 1960 a 1965.

## Referències

* ↑ Neuhoff, H.-O.. Gabun (en alemany). Springer-Verlag, 2013-03-08. ISBN 978-3-642-99915-4.
* ↑ «Index Am-Aq». [Consulta: 9 novembre 2020].
* ↑ Les Élites africaines (en francès). Édiafric, 1972.
* ↑ Gardinier 1981, p. 26
* ↑ «Ministère du Budget, des Comptes Publics, de la Fonction Publique, Chargé de la Réforme de l'Etat - Anciens Ministres», 18-04-2010. Arxivat de l'original el 18 d’abril 2010. [Consulta: 9 novembre 2020].

## Bibliografia

* Gardinier, David E. Historical Dictionary of Gabon. 1st. Metuchen, New Jersey: Scarecrow Press, 1981. ISBN 0-8108-1435-8. OCLC 7462387.
# André Gruchet

André Gruchet (Épinay-sur-Seine, 13 d'abril de 1933 - Challans, 3 de maig de 2015) va ser un ciclista francès, que fou professional entre 1967 i 1969. Va combinar la carretera amb el ciclisme en pista. Va participar en dues edicions dels Jocs Olímpics, el 1956 i 1960.

## Palmarès

* 1962
** Campió de França de velocitat amateur
** 1r al Gran Premi de París amateur
* 1968
** Campió de França de velocitat

## Referències

* ↑ «Décès d'André Gruchet». [Consulta: 24 agost 2019].
* ↑ «André Gruchet». [Consulta: 24 agost 2019].
* ↑ «GRUCHET André (André, Robert, Fernand)». [Consulta: 14 febrer 2024].
* ↑ «Olympedia – André Gruchet». [Consulta: 14 febrer 2024].
* ↑ ONLUS®, Museo del Ciclismo Associazione Culturale. «Museo del Ciclismo - André GRUCHET» (en italià). [Consulta: 14 febrer 2024].

## Enllaços externs

* Fitxa a sitiodeciclismo.net
* Fitxa a sitiodeciclismo.net
# Antèlids

Els antèlids (Anthelidae) són una família de lepidòpters glossats del clade Ditrysia. Té 94 especies originàries d'Austràlia.

## Subfamílies

Té les següents subfamílies:

### Subfamília Anthelinae

    6 gèneres i 91 espècies
* Anthela Walker, 1855
* Chelepteryx Gray, 1835
* Chenuala Swinhoe, 1892
* Nataxa Walker, 1855
* Omphaliodes Felder, 1874
* Pterolocera Walker, 1855

### Subfamília Munychryiinae

    2 gèneres i 3 espècies
* Gephyroneura Turner, 1920
* Munychryia Walker, 1865

### Gèneres sense assignar

* Aprosita - Arnissa - Colussa - Corticomis - Darala - Dicreagra - Festra - Newmania - Ommatoptera - Pseudodreata

## Referències

* Pitkin, B. & P. Jenkins. Butterflies and Moths of the World: Generic Names and their Type-species. Natural History Museum.
* Zwick, Andreas, 2008: Molecular phylogeny of Anthelidae and other bombycoid taxa (Lepidoptera: Bombycoidea). Systematic Entomology 33: 190-209.
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* ↑ Dades de Wikispecies
# Antonio Rodríguez Hurtado

Antonio Rodríguez Hurtado (Jerez de la Frontera, 1919 - Sabadell, 2000) fou un dirigent del moviment associatiu català. Des del barri de Can Puiggener de Sabadell, va reivindicar espais veïnals per al barri. Va ser president de l'Associació de Veïns de Can Puiggener entre 1974 i 1977, i del Casal de Jubilats i Pensionistes del 1978 al 1998.

## Referències

* ↑ Nomenclàtor. «Carrer de Rodríguez Hurtado». Ajuntament de Sabadell. [Consulta: 17 juny 2016].
# Antímac

Antímac és el nom dels següents personatges:
* Antímac de Claros, poeta grec
* Antímac de Teos, poeta èpic
* Antímac d'Heliòpolis, poeta grecoegipci
# Anicet Utset

Anicet Utset (Terrassa, 17 de gener de 1932 - Terrassa, 11 de novembre de 1998) va ser un ciclista català que fou professional entre 1956 i 1961. Durant la seva carrera destaca la victòria a la Volta a Catalunya de 1956, així com el Trofeu Jaumendreu de 1954.

## Palmarès

* 1954
** 1r al Trofeu Jaumendreu
* 1956
** 1r a la Volta Ciclista a Catalunya
* 1959
** Vencedor d'una etapa a la Volta a Andalusia
* 1961
** Vencedor d'una etapa a la Volta a Andalusia

### Resultats a la Volta a Espanya

* 1958. 35è de la classificació general
* 1961. 41è de la classificació general

### Resultats al Tour de França

* 1959. Abandona (15a etapa)

## Referències

* ↑ «Aniceto Utset | enciclopèdia.cat». [Consulta: 19 gener 2022].
* ↑ Vallbona, Rafael. Herois de la Volta : els protagonistes de 100 curses de llegenda. 1. ed. Valls: Cossetània, 2021, p. 77. ISBN 978-84-1356-065-6.

## Enllaços externs

* Palmarès d'Anicet Utset Arxivat 2016-03-03 a Wayback Machine. (italià)
# Anicet

Anicet és el nom dels següents personatges:
* Anicet I, papa
* Anicet (llibert), llibert de Neró
* Anicet del Pont, rebel
Viccionari
# Apache

* No s'ha de confondre amb Apatxe.
«Apache» té aquests significats:
* Toponímia:
** Apache (Oklahoma), ciutat dels Estats Units a l'estat d'Oklahoma
** Apache Junction, població dels Estats Units a l'estat d'Arizona
** Comtat d'Apache, comtat al nord-est de l'estat estatunidenc d'Arizona
* Informàtica:
** Servidor HTTP Apache, servidor HTTP de codi obert multiplataforma desenvolupat per Apache Software Foundation
** Apache Ant, eina usada en programació per a l'automatització de tasques mecàniques i repetitives
** Apache Cocoon, entorn de programació de pàgines web dinàmiques
** Apache Jakarta, conjunt de projectes de programari lliure, escrits en el llenguatge de programació Java
** Apache Portable Runtime, biblioteca de suport per al Servidor HTTP Apache
** Apache Software Foundation, fundació sense ànim de lucre creada per donar suport als projectes Apache
** Apache Struts, aplicació web de codi obert sota el patró de disseny MVC
** Apache Tomcat, contenidor de servlets desenvolupat a l'Apache Software Foundation
** Apache Velocity, projecte de codi obert dirigit per Apache Software Foundation
** Llicència Apache, llicència de programari lliure creada per l'Apache Software Foundation
* Miscel·lània:
** Fort Apache, pel·lícula estatunidenca dirigida per John Ford i estrenada l'any 1948
** Apache Blood, western estatunidenc dirigit per Vern Piehl el 1975
** Apache (anglès), western estatunidenc dirigit per Robert Aldrich, vegeu Apatxe (pel·lícula)
** Apache Tévez, renom de Carlos Tévez, jugador de futbol argentí
** Apache (còmic), sèrie de còmics publicats per l'editorial Maga
# Aplocheilus werneri

Aplocheilus werneri és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Àsia: és una espècie de peix endèmica de Sri Lanka.

## Referències

* 1 2 «Aplocheilus werneri» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Anna Benericetti

Anna Benericetti (Brisighella, 22 de març de 1906 - Forlì, 11 de desembre de 2019) va ser una súpercentenària italiana que va viure 113 anys i 264 dies. En el moment de la seva mort, era la persona més anciana d'Itàlia, i va tenir el títol de degana d'Itàlia des del 18 de juny de 2019 fins a la seva mort.

## Biografia

Nascuda a Brisighèla (Emília-Romanya) el 22 de març de 1906, va viure a Forlì. Va passar la major part de la seva vida treballant al camp i cuidant els seus animals i la seva família. El 1928, Anna Benericetti es va casar amb Cesare Cimatti. Després de la mort de Guerina Amedei el 28 de febrer de 2019, es va convertir en la dona més anciana de la seva regió. Va tenir tres fills, 8 nets i 14 besnets i, per la seva longevitat, la Universitat de Bolonya va fer un estudi a ella i la seva família.
El 18 de juny de 2019, després de la mort de Maria Giuseppa Robucci, es va convertir en degana d'Itàlia, i el 5 d'octubre de 2019, després de la mort de Renata Bianchi, també d'Emília-Romanya (Cesena), va continuar sent l'última persona a Itàlia nascuda el 1906.
Va morir l'11 de desembre de 2019, a l'hospital de Forlì, on havia estat hospitalitzada per un refredat que havia agafat uns dies abans de morir. Va cedir el títol de degana d'Itàlia a Valesca Tanganelli, nascuda el juliol de 1907, resident a Buggiano, a la província de Pistoia, que va morir el març de 2020.

## Referències

* ↑ «Si chiama Anna Benericetti, ha compiuto 113 anni ed è la donna più anziana d'Italia» (en italià). Custonaci Web, 01-09-2019. Arxivat de l'original el 2019-11-16 [Consulta: 20 setembre 2020].
* ↑ «Record di longevità: Anna Benericetti spegne ben 113 anni circondata dai familiari» (en italià). Forli Today, 22-03-2019.
* ↑ «Anna Benericetti, la nonna d'Italia ha 113 anni, l'Università di Bologna studia la sua longevità» (en italià). Il messaggero, 25-07-2019.
* ↑ «Morta nonna Peppa: aveva 116 anni, era la donna più anziana d'Europa» (en italià). Leggo, 18-06-2019.
* ↑ «Addio ad Anna Benericetti, è morta a 113 anni la donna più anziana d'Italia» (en italià). Fanpage, 12-12-2019.
* ↑ «La preside Valesca Tanganelli è la donna più longeva d'Italia» (en italà). Il Tirreno, 17-12-2019.
* ↑ «Addio a Valesca Tanganelli, la donna più anziana d'Italia: aveva 112 anni» (en italià). Il Tirreno, 05-03-2020. [Consulta: 29 març 2021].
# Appleton

«Appleton» té aquests significats:
* Toponímia:
** Appleton (Maine), població dels Estats Units a l'estat de Maine
** Appleton (Minnesota), població dels Estats Units a l'estat de Minnesota
** Appleton (Wisconsin), ciutat als comtats de Calumet, Outagamie i Winnebago a l'estat de Wisconsin als Estats Units
** Appleton City, població dels Estats Units a l'estat de Missouri
** Old Appleton, població dels Estats Units a l'estat de Missouri
* Biografia: Edward Victor Appleton (Bradford, Anglaterra, 1892 - Edimburg, Escòcia, 1965), físic i professor universitari
# Arnaldo Deodata da Fonseca Rozeira

Arnaldo Deodato da Fonseca Rozeira (São Tomé e Príncipe, 29 d'abril de 1912 — Lordelo do Ouro, 8 de març de 1984), més conegut per Arnaldo Rozeira o Arnaldo Roseira, vas ser un botànic, professor universitari, director de la Facultat de Ciències de la Universitat de Porto i director del Jardí Botànic de Porto.

## Biografia

El 1949 va ser nomenat professor de l'FCUP. El 1957 va presentar una lliçó sobre el tema "Estudos Botânicos nas Ilhas de S. Tomé e Príncipe. Problemas fundamentais" i va ser nomenat professor universitari. Durant la seva carrera acadèmica, va realitzar diverses campanyes de prospecció botànica a São Tomé. El 1960 es va convertir en director de l'Institut de Botànica "Dr. Gonçalo Sampaio", vinculat a l'FCUP. Va dirigir el Jardí Botànic de Porto de 1960 a 1974 i entre el gener i l'abril de 1982. Va dirigir FCUP des d'abril de 1972 fins a l'abril de 1974 i va ser també president de l'Associació de Filosofia Natural de l'FCUP.
Va estar casat amb Maria Irene de Mariz Teixeira amb qui va tenir 10 fills: Arnaldo Eduardo, Maria Irene, António José, Maria do Céu, Augusto Duarte, Nuno Manuel, João Luís, Armando Jorge, Maria da Graça e Paulo Maria de Mariz Roseira. Va ser net de Francisco Lopes Roseira (1825-1905), fundador el 1859 del Colégio de Lamego, i parent de la política portuguesa actual Maria de Belém Roseira.
Arnaldo Rozeira és autor de diversos estudis sobre la flora de São Tomé e Príncipe, Trás-os-Montes i l'Alto Douro, continuando a obra do eminente naturalista Gonçalo Sampaio. Doutorou-se em 1944 com a tese "A flora de Trás-os-Montes e Alto Douro". Desenvolveu um trabalho de referência na classificação científica de plantas e algas, on va descobrir noves espècies vegetals com Lasiodiscus rozeirae.

## Referències

* ↑ Directors de l'FCUP.
* ↑ Jardí Botànic de Porto.
* ↑ Nota bibliográfica da Universidade do Porto sobre Antigos Estudantes Ilustres
* ↑ Catálogo da Biblioteca Nacional de Portugal
* ↑ Catálogo da Biblioteca Nacional de Portugal
* ↑ «Colégio de Lamego». Arxivat de l'original el 2012-11-02. [Consulta: 8 març 2020].
* ↑ Catálogo da Biblioteca Nacional de Portugal
* ↑ Universidade de Aveiro: Memórias de África e do Oriente
* ↑ IPNI - International Plant Names Index
# Anomoses hylecoetes

Anomoses hylecoetes és una espècie de lepidòpter exopori, l'única de la família dels anomosètids (Anomosetidae). És l'arna amb caràcters més primitius de la superfamília dels hepialoïdeus (Hepialoidea). La única espècie descrita és endèmica d'Austràlia (Queensland i Nova Gal·les del Sud.

## Referències

* ↑ Kristensen, N.P. (1978): "Observations on Anomoses hylecoetes (Anomosetidae), with a key to the hepialoid families (Insecta: Lepidoptera)". Steenstrupia, 5: 1-19
* ↑ Kristensen, N. P. (1999): Lepidoptera, Moths and Butterflies. Walter de Gruyter, Berlín, Nova York.
* ↑ Nielsen, E. S.; Robinson, G. S.; Wagner, D. L. (2000): "Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera)". Journal of Natural History 34 (6): 823–878. Abstract

## Enllaços externs

* Tree of Life Arxivat 2007-09-30 a Wayback Machine.
* Anomoses hylecoetes Arxivat 2006-12-17 a Wayback Machine.
* Mikko's Phylogeny Archive Arxivat 2007-05-06 a Wayback Machine.

## Vegeu també

* Classificació dels lepidòpters
# Anonymomys mindorensis

Anonymomys mindorensis és una espècie de mamífer rosegador de la família dels múrids. És l'única espècie dins del gènere Anonymomys. Són rosegadors de mitjanes dimensions, amb una llargada de cap a gropa de 125 mm i una cua de 206 mm. Es troba només a les Filipines, a l'illa de Mindoro. El seu hàbitat natural són boscos secs subtropicals o tropicals. Està en perill a causa de la pèrdua del seu hàbitat.

## Referències

* ↑ Musser, Guy G. "Notes on systematics of Indo-Malayan murid rodents, and descriptions of new genera and species from Ceylon, Sulawesi, and the Philippines. Bulletin of the AMNH; v. 168, article 3." (1981).
* ↑ Novak, Ronald M. Walker's Mammals of the World, 6th edition. Johns Hopkins University Press, 1999. ISBN 978-0-801-85789-8.
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Heaney, L.; Esselstyn, J.. Anonymomys mindorensis. UICN 2008. Llista Vermella d'espècies amenaçades de la UICN, edició 2008, consultada el 14 de febrer de 2009.
* Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Assainvillers

Assainvillers és un municipi francès situat al departament del Somme i a la regió dels Alts de França. L'any 2007 tenia 164 habitants.

## Demografia
### Població

El 2007 la població de fet d'Assainvillers era de 164 persones. Hi havia 44 famílies de les quals 4 eren unipersonals (4 dones vivint soles i 4 dones vivint soles), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 47 eren l'habitatge principal de la família, 5 eren segones residències i 4 estaven desocupats. Tots els 55 habitatges eren cases. Dels 47 habitatges principals, 37 estaven ocupats pels seus propietaris, 8 estaven llogats i ocupats pels llogaters i 2 estaven cedits a títol gratuït; 1 tenia dues cambres, 7 en tenien tres, 10 en tenien quatre i 29 en tenien cinc o més. 34 habitatges disposaven pel capbaix d'una plaça de pàrquing. A 14 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Assainvillers el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 12 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 4 |
| 4 | 50 a 54 | 0 |
| 8 | 45 a 49 | 4 |
| 4 | 40 a 44 | 4 |
| 8 | 35 a 39 | 8 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 100 persones, 70 eren actives i 30 eren inactives. De les 70 persones actives 66 estaven ocupades (38 homes i 28 dones) i 4 estaven aturades (4 dones i 4 dones). De les 30 persones inactives 7 estaven jubilades, 13 estaven estudiant i 10 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'any 2000 a Assainvillers hi havia 3 explotacions agrícoles que ocupaven un total de 792 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Assainvillers a l'INSEE.
* Évolution et structure de la population Fitxa amb el detall de dades d'Assainvillers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Apol·lodor (general atenès)

Apol·lodor (grec antic: Ἀπολλόδωρος, llatí: Apollodorus) va ser un militar atenès del segle iv aC.
Era el comandant de les tropes auxiliars perses que el rei de Pèrsia va enviar a Atenes, a sol·licitud del govern, contra el rei Filip II de Macedònia l'any 340 aC. Amb aquestes tropes va defensar Perint quan Filip va envair el seu territori, segons diuen Pausànies, Diodor de Sicília i Flavi Arrià.

## Referències

* ↑ 4.Apollodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 233
# Assos

Assos (en llatí Assus, en grec antic Ἄσσος) era una ciutat de Mísia vora la Tròade, situada al golf d'Edremit, entre el cap Lectum i el d'Antandros. Des l'acròpoli de la ciutat es veia Mitilene. Estava situada en una bona posició defensiva, fortament emmurallada i connectada amb el mar per una forta pujada, segons Estrabó, que també diu que tota la vall que envoltava la ciutat produïa blat en abundància.
Mirsil considera que era una colònia de Metimna, i Hel·lànic de Mitilene explica que era una ciutat que havien fundat els habitants de l'Eòlida, i afegeix que Assos va colonitzar una ciutat anomenada Gargara. Plini el Vell diu que Assus també era anomenada Apol·lònia, potser per Apol·lònies, la mare d'Àtal II de Pèrgam. Assos era una ciutat a la que s'hi arribava navegant durant el segle I, i apareix als viatges de Pau de Tars.
Hèrmies d'Atarneu va ser tirà de la ciutat i va convidar Aristòtil i Xenòcrates de Calcedònia a viure un temps a la seva cort. Aristòtil es va casar amb Píties la neboda o afillada d'Hèrmies. Més tard, Hèrmies va caure en mans de Memnó de Rodes, que era al servei de Pèrsia i Assos va ser ocupada pels perses. Alexandre el Gran els va expulsar l'any 334 aC. Entre el 241 aC i el 133 aC, els reis de Pèrgam van governar la ciutat. L'any 133 aC, Pèrgam va perdre el control de la ciutat quan els romans van incorporar el regne a la província d'Àsia
Va néixer a la ciutat el mestre Cleantes, successor de Zenó de Citium i antecessor de Crisip de Soli.

## Notes

* ↑ segons el Diccionari Grec-Català

## Referències

* ↑ Smith, William (ed.). «Assus». Dictionary of Greek and Roman Geography (1854). [Consulta: 26 març 2021].